  Майя Бывальцева 20-тӥ шуркынмонлы Удмуртиын коронавирус инфекциен черлан 157 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Ижкарын 81 черламъёсты шараязы, Можгаын – 11, Глазкарын – 10, Воткаын – укмыс, Сарапулын, Якшур-Бӧдья, Сарапул ёросъёсыг – ыбдэн вить, Кияса, Сьӧлта ёросъёсын – быдэн ньыль, Балезино ёросын – куинь, Вавож, Ува, Алнаш, Пичи Пурга, Юкаменск, Яр ёросъёсын – быдэн кык, Вотка, Глаз, Дэбес, Дэри, Эгра, Каракулино, Кез, Шаркан ёросъёсын – быдэн одӥг. 112 адями йӧназ, одӥг мурт кулӥз. Кышномуртлы 91 арес вал Туннэ нуналлы элькунын выль коронавирус инфекциен черлан 11 сюрс 741 учыр лабораториосын зэматэмын. 9 сюрс 560 адями йӧназ, 205 мурт улонысь кошкиз. Та дыре 165 висисьёслэн тазалыксы секыт лыдъяське. Удмуртиын коронавируслы оглом 612 сюрс 283 эскеронъёс ортчытӥзы, берло нуналскын – 4 сюрс 542. Тегъёс: Тазалык Ижкар висён Удмуртия коронавирус  